Pada tahun 1512, raja muda melancarkan satu perang di Perancis. Walaupun England adalah sekutu Sepanyol, salah satu musuh utama Perancis, peperangan tersebut kebanyakannya mengenai keinginan Henry demi kemuliaan diri, tanpa mengira hakikat bahawa kakaknya Mary telah berkahwin dengan Raja Perancis Louis XII. Peperangan tersebut tidak mendatangkan hasil yang ketara. Tentera Inggeris menderita teruk akibat penyakit, dan Henry tidak hadir pun dalam kemenangan Pertempuran Spurs. Sementara itu, James IV dari Scotland (walaupun merupakan ipar Henry), mengesahkan perikatannya dengan Perancis dan mengisytiharkan perang ke atas England. Sementara Henry membuang waktu di Perancis, Catherine, yang berkhidmat sebagai pemangku semasa ketiadaannya, dan penasihat beliau telah dibiarkan untuk menangani ancaman ini. Pada Pertempuran Flodden pada 9 September 1513, orang Scot telah sepenuhnya dan sama sekali dikalahkan. Kebanyakan bangsawan Scotland terbunuh bersama-sama dengan James sendiri. Apabila Henry pulang dari Perancis, beliau telah diberi penghargaan dan pujian akan kemenangan itu walaupun dia tiada kaitan dengannya.